Legal Document

Category: 155

Text:
33α. ΒΑΣΙΛΙΚΟΝ ΔΙΑΤΑΓΜΑ της 15/30 Μαρτ. 1963 (ΦΕΚ Δ΄ 41) Περί τροποποιήσεως των ποσοστών καλύψεως των οικοπέδων εν γένει. Έχοντες υπ’ όψιν τας διατάξεις των άρθρ. 9 και 85α του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν, την υπ’ αριθ. Α. 77960/21.11.61 απόφασιν του Υπουργού Δημοσίων Έργων «περί εξουσιοδοτήσεως του Υφυπουργού Δημοσίων Έργων δι’ άσκησιν αρμοδιοτήτων» (ΦΕΚ 419/Β΄) και ιδόντες την υπ’ αριθ. 98/1963 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υφυπουργού, απεφασίσαμεν και διατάσσομεν: Άρθρ.1.-Η παρ. 5 του άρθρ. 1 του από 26.9.1955 Β.Δ/τος «περί ποσοστού καλύψεως οικοπέδων εν Αθήναις» (ΦΕΚ 273 Α΄) και η παρ. 5 του άρθρου μόνου του από 15.4.1958 Β.Δ/τος «περί ποσοστού καλύψεως οικοπέδων της πόλεως του Πειραιώς και των περιχώρων αυτού» (ΦΕΚ 56 Α΄), ως ετροποποιήθησαν μεταγενεστέρως δια του από 31.8.1961 Β.Δ/τος «περί τροποποιήσεως του από 26.9.1955 Β.Δ/τος «περί ποσοστού καλύψεως εν Αθήναις» και του από 15.4.1958 Β.Δ/τος «περί ποσοστού καλύψεως κλπ. (ΦΕΚ 56/Α΄)» (ΦΕΚ 107/Α΄) καταργούνται. Άρθρ.2.-Η παρ. 6 του άρθρ. 17 του από 9.8.1955 Β.Δ/τος «περί Γ.Ο.Κ. του Κράτους» (ΦΕΚ 266/Α΄) ως συνεπληρώθη δια του από 9.12.1961 Β.Δ/τος «περί συμπληρώσεως της παρ. 6 του άρθρ. 17 του από 9.8.1955 Β.Δ/τος «περί Γ.Ο.Κ.» (ΦΕΚ 148/Δ΄) καταργείται. Άρθρ.3.-Η ισχύς του παρόντος άρχεται 3 μήνας μετά την δημοσίευσιν αυτού. «Άρθρ.4.-Εις περίπτωσιν καθ’ ην έχει χορηγηθή άδεια ανεγέρσεως οικοδομής, επί οικοπέδου εκτεινομένου επί ολοκλήρου οικοδομικού τετραγώνου, βάσει των δια των προηγουμένων άρθρ. 1 και 2 καταργουμένων διατάξεων, αι δε σχετικαί εργασίαι δεν ήρχισαν ή δεν αποπερατώθησαν, επιτρέπεται η υπό τους αυτούς όρους καλύψεως του οικοπέδου αναθεώρησις της αδείας δια την έναρξιν ή αποπεράτωσιν της οικοδομής, εφ’ όσον αύτη ζητηθή εντός 3 μηνών από της ισχύος του παρόντος». Το άρθρ. 4 προσετέθη δια του Β.Δ. 23 Δεκ. 1965/10 Ιαν.1966 (ΦΕΚ Δ΄ 1). «Άρθρ.5.-Εις περίπτωσιν καθ’ ην έχει χορηγηθή άδεια ανεγέρσεως οικοδομής βάσει των δια των προηγουμένων άρθρ. 1 και 2 καταργουμένων διατάξεων, αι δε σχετικαί εργασίαι δεν ήρχισαν ή δεν αποπερατώθησαν επιτρέπεται η υπό τους αυτούς  όρους καλύψεως οικοπέδου, αναθεώρησις της αδείας δια την έναρξιν ή αποπεράτωσιν της οικοδομής, εφ’ όσον αύτη ζητηθή εντός ανατρεπτικής προθεσμίας τριών μηνών από της ισχύος του παρόντος».  Το άρθρ. 5 προσετέθη δια του Β.Δ. της 8/18 Φεβρ. 1967 (ΦΕΚ Δ΄ 16). Εις τον αυτόν επί των Δημοσίων Έργων Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος.